Na temelju članka 29. Statuta Općine Murter - Kornati («Službeni glasnik“ br. 2/21) članka 39. stavka 4. Zakona o pomorskom dobru i morskim lukama (Narodne Novine 83/23) i članka 5. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14), po provedenom prethodnom javnom savjetovanju, Općinsko vijeće Općine Murter - Kornati na \_\_\_\_\_\_\_ sjednici održanoj dana \_\_\_\_\_\_\_\_\_\_\_\_ 2023. godine donosi

PLAN UPRAVLJANJA POMORSKIM DOBROM[[1]](#footnote-1)

NA PODRUČJU OPĆINE MURTER - KORNATI ZA RAZDOBLJE OD 2024. GODINE DO 2028. GODINE

1. **UVODNE ODREDBE**

Planom upravljanja pomorskim dobrom od 2024. godine do 2028. godine (u daljnjem tekstu: Plan) utvrđuju se:

-planirane aktivnosti na pomorskom dobru i prioritete njihove realizacije

-izvori sredstava za njihovu realizaciju

-plan održavanja, dohranjivanja plaža i gradnje na pomorskom dobru

-plan davanja dozvola na pomorskom dobru

-plan nadzora ovlaštenika dozvola na pomorskom dobru.

Općinski načelnik izdaje dozvole za obavljanje djelatnosti na pomorskom dobru koje ne isključuju niti ograničuju opću upotrebu pomorskog dobra.

Upravljanje pomorskim dobrom podrazumijeva održavanje, unaprjeđenje, brigu o zaštiti pomorskog dobra u općoj upotrebi kao i posebnu upotrebu, odnosno gospodarsko korištenje pomorskog dobra na temelju koncesije ili dozvole na pomorskom dobru.

1. **Planirane aktivnosti na pomorskom dobru i prioriteti njihove realizacije**

U smislu ovoga Plana, pod redovitim upravljanjem pomorskim dobrom smatra se redovno održavanje i unaprjeđenje pomorskog dobra u općoj upotrebi, brigu o zaštiti i osiguravanju opće upotrebe pomorskog dobra, gradnja građevina i izvođenje zahvata u prostoru pomorskog dobra koji se prema posebnim propisima kojima se uređuje građenje iz članka 14. Zakona o pomorskom dobru i morskim lukama ne smatraju građenjem, a koji ostaju u općoj upotrebi, nadzor nad pomorskim dobrom, davanje dozvola na pomorskom dobru, unos podataka o dozvolama na pomorskom dobru u Jedinstvenu nacionalnu bazu podataka pomorskog dobra u Republici Hrvatskoj, nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru, održavanje reda na pomorskom dobru u općoj upotrebi.

1. **Izvori sredstava za realizaciju planiranih aktivnosti**

Sredstva za upravljanje pomorskim dobrom su:

* Sredstva od naknada za koncesije.
* Sredstva od naknada za posebnu upotrebu.
* Sredstva od naknada za dozvole.
* Sredstva od naknade koju za upotrebu pomorskog dobra plaćaju vlasnici brodica i jahti upisanih u Upisnik brodova.
* Sredstva koja se osiguravaju u državnom proračunu, proračunu jedinica područne (regionalne) samouprave i proračunu jedinice lokalne samouprave odnosno koja su prihod javne ustanove za zaštićene dijelove prirode.
* Sredstva od novčanih kazni naplaćenih za prekršaje propisane Odlukom o redu na pomorskom dobru.

1. **Plan održavanja, dohranjivanja plaža i gradnje na pomorskom dobru**

Općina Murter - Kornati u razdoblju od pet godina (2024. godine – 2028. godine) planira provesti plan ulaganja u pomorsko dobro kako slijedi:

|  |  |  |
| --- | --- | --- |
| **PLAN ULAGANJA U POMORSKO DOBRO** | **MIKROLOKACIJA ULAGANJA** | **PLANIRANI IZNOS (EUR)** |
| **Gradnja potpornog zida od kat.čest. 12177/2 do plaže Podvrške** | **Uvala Podvrške** | 60.000,00 |
| **Uređenje puta do „Školjića“** | **Uvala Podvrške** | 50.000,00 |
| **Uređenje dijela obale Jersane** | **Uvala Luke** | 40.000,00 |
| **Uređenje tradicionalnih muleva**  **od kat.čest. 11610/17 do uvale Podvrške** | **Jersani/Podvrške** | 50.000,00 |
| **Obnova pojedinih mulića od Luka do Hramine** | **Luke/Hramina** | 30.000,00 |
| **Održavanje i bojanje šetnice „Pasarela“** | **Uvala Hramina** | 10.000,00 |
| **Stavljanje korduna za sprečavanje erozije nasutog materijala od crkve Gospe od Gradine do arh. plaže** | **Gradina** | 90.000,00 |
| **Uređenje zgrade opskrbnog centra (skladište „Murtele“)** | **Hramina** | 200.000,00 |
| **Uređenje rive zv. „Tovarica“** | **Uvala Slanica** | 50.000,00 |
| **Uređenje šetnice na kat. čest. 13467/42** | **Uvala Čigrađa** | 30.000,00 |
| **Uređenje šetnice od Doca do Kosirine** | **Uvala Kosirina** | 150.000,00 |
| **Čišćenje plaža** | **Općina Murter – Kornati** | 20.000,00 |
| **Nadohrana plaža** | **Općina Murter - Kornati** | 170.000,00 |
| **Uklanjanje nezakonito izgrađenih građevina i zahvata u prostoru** | **Općina Murter - Kornati** | 130.000,00 |
| **Sanacija obalnog pojasa uslijed nevremena** | **Općina Murter - Kornati** | 50.000,00 |

**NAPOMENA:** Plan ulaganja u nadohranu plaža s gore navedenim podacima daje se na prethodnu suglasnost Upravnom odjelu za zaštitu okoliša, prostorno uređenje i gradnju te komunalne poslove Šibensko-kninske županije.

Pomorskim dobrom upravlja, vodi brigu o zaštiti i odgovara Republika Hrvatska neposredno putem jedinica područne ( regionalne) samouprave i jedinica lokalne samouprave te lučkih uprava i javnih ustanova za zaštićene dijelove prirode. Pod upravljanjem pomorskim dobrom podrazumijeva se održavanje, unapređenje, briga o zaštiti pomorskog dobra u općoj upotrebi te posebna upotreba ili gospodarsko korištenje pomorskog dobra na temelju koncesije ili dozvole na pomorskom dobru. O dijelu pomorskog dobra u općoj upotrebi koji se nalazi na njenom području, vodi brigu o zaštiti i održava jedinica lokalne samouprave.

Upravljanje pomorskim dobrom može biti redovno i izvanredno. Redovno upravljanje obavlja se sukladno Planu upravljanja pomorskim dobrom. Redovno upravljanje pomorskim dobrom smatra se briga o zaštiti i održavanju pomorskog dobra u općoj upotrebi.

Izvanredno upravljanje obuhvaća sanaciju pomorskog dobra izvan luka nastalu uslijed izvanrednih događaja i izrada prijedloga granice pomorskog dobra i njezina provedba.

O redovnom upravljanju pomorskim dobrom vode brigu jedinice lokalne samouprave, a o izvanrednom upravljanju jedinice područje (regionalne) samouprave.

1. **Plan dozvola na pomorskom dobru**

Na pomorskom dobru na području Općine, a kojim upravlja Općina Murter - Kornati utvrđuju se sljedeće djelatnost**i** na **morskoj obali, unutrašnjim morskim vodama i teritorijalnom moru RH:**

* iznajmljivanje sredstava (brodica na motorni pogon, skuter, daska za jedrenje, sandolina, pedalina, pribor i oprema za ronjenje i kupanje);
* ugostiteljstvo i trgovina (kiosk, prikolica, montažni objekt do 12 m2 i slično, pripadajuća terasa objekta, štand – rukotvorine, igračke, suveniri i sl., ambulantna prodaja – škrinja, aparati za sladoled i sl.)
* komercijalno-rekreacijski sadržaji ( aqua park i dr. morski sadržaji, zabavni sadržaji, suncobrani, ležaljke, kulturne, komercijalne, zabavne i športske priredbe, snimanje komercijalnog programa, reklamiranje, slikanje, fotografiranje) i sl. djelatnosti;

Sve količine sredstava za iznajmljivanje moraju biti izražene sukladno obračunskoj jedinici određenoj u Prilogu 1B, Tablici 2. Uredbe o postupku davanja koncesijskog odobrenja na pomorskom dobru („Narodne novine“ broj 36/04 i 63/08, 133/13 i 63/2014).

* 1. Djelatnost iznajmljivanja sredstava ovoga Plana mogu se obavljati na mikrolokacijama kako slijedi:

|  |  |  |  |
| --- | --- | --- | --- |
|  | **MIKROLOKACIJA (opisno, kat.čest.)** | **KOLIČINA** | **ROK[[2]](#footnote-2)** |
| **Brodica na motorni pogon** | 1. Uvala Hramina Sabuni | do 12 kom. | **do 31. 12. 2028.** |
| 2. Uvala Hramina Jersani | do 5 kom. |
| **Skuter[[3]](#footnote-3)** | 1. Uvala Slanica | 2 kom. | **od 1.1.2025. do 31. 12. 2028.** |
| 2. Uvala Kosirina | 2 kom. | **do 31.12.2028**. |
| **Daska za jedrenje, sandolina, pedalina i sl.** | 1. Uvala Podvrške | do 5 kom. | **do 31. 12. 2028.** |
| 2. Uvala Čigrađa | do 5 kom. |
| 3. Uvala Hramina Sabuni | do 5 kom. |
| 4. Uvala Kosirina | do 5 kom. |
| 5.Uvala Slanica | do 5 kom. |

Brodice na motorni pogon te skuteri ne smiju ometati korištenje plaže kao općeg dobra.

Djelatnost ugostiteljstva i trgovine ovoga Plana mogu se obavljati na mikrolokacijama kako slijedi:

|  |  |  |  |
| --- | --- | --- | --- |
| **SREDSTVO** | **MIKROLOKACIJA (opisno, kat.čest.)** | **KOLIČINA** | **ROK[[4]](#footnote-4)** |
| **Kiosk, prikolice montažni objekti do 12 m²;** | 1. Uvala Podvrške | 3 kom. | **2 kom.**  **od 1.1.-31.12.20281 kom do 31.12.2028** |
| **Pripadajuća terasa objekta - izraziti u m2** | 1. Uvala Podvrške | do 15 m2 | **od 1.1.-31.12.2028**  **do 31. 12. 2028. g.** |
| 2. Uvala Čigrađa | do 15 m2 |
| 3. Sabuni ispred k.č.br. \*1604 i k.č.br. \*12012/2 | do 80 m2 |
| 4. Uvala Hramina | do 190 m2 |
| 5. Otok Žut – uvala Golubovac | do 80 m2 |
| **Štand (rukotvorine, igračke, suveniri i sl)** | 1. Plaža Luke | 2 kom. | **do 31. 12. 2028. g.** |
| 2. Uvala Čigrađa | 1 kom. |
| **Ambulantna prodaja (škrinja, aparati za sladoled i sl.)** | 1. Plaža Luke | 2 kom. | **do 31. 12. 2028. g.** |

Čišćenje lokacije na kojoj se obavlja odobrena djelatnost Općina može povjeriti ovlaštenoj pravnoj ili fizičkoj osobi registriranoj za obavljanje djelatnosti čišćenja i gospodarenja s otpadom, u kojem slučaju može donijeti odluku o naplati naknade za čišćenje od korisnika dozvole na pomorskom dobru.

Sve pravne i fizičke osobe koje temeljem dozvole na pomorskom dobru obavljaju djelatnost na pomorskom dobru dužne su voditi računa o čistoći i zaštiti pomorskog dobra na mikrolokaciji na kojoj obavljaju svoju djelatnost. Čišćenje podrazumijeva sakupljanje otpada sa plaža i ostalih dijelova pomorskog dobra, dok zaštita pomorskog dobra podrazumijeva obvezu sprječavanja namjernog ili slučajnog oštećenja ili onečišćenja pomorskog dobra i infrastrukture na pomorskom dobru.

Mikrolokacija i površina pomorskog dobra (plaže, šetnice) kojeg pravne i fizičke osobe iz prethodnog stavka trebaju čistiti i voditi brigu o zaštiti odredit će se u izdanom Rješenju o dozvoli na pomorskom dobru.

Ugostiteljske štekate nije dozvoljeno izgraditi zidanjem ili nasipavanjem podloge kao što nije dozvoljeno ni ukopavanjem mijenjati zatečenu podlogu. Ugostiteljski štekat može biti izrađen samo na montažno-demontažni način od drvene konstrukcije.

Nadstrešnice, tende pripadajućih terasa ugostiteljskih objekata ne smiju ometati prolaznike i korisnike na šetnicama.

* 1. Djelatnosti komercijalno-rekreacijskog sadržaja ovog Plana mogu se obavljati na mikrolokacijama kako slijedi:

|  |  |  |  |
| --- | --- | --- | --- |
| **SREDSTVO** | **MIKROLOKACIJA (opisno, kat.čest.)** | **KOLIČINA** | **ROK\*[[5]](#footnote-5)** |
| **Aqua park i drugi morski sadržaji** | 1. Uvala Slanica | 1 kom. | **do 31. 12. 2028. g.** |
| 2. Plaža Luke | 1 kom. |
| 3. Uvala Podvrške | 1 kom. |
| 4. Kosirina | 1 kom |
| 5. Uvala Golubovac - Žut | 1 kom. |
|  | 6.Uvala Strunac – Žut | 1 kom. |
| **Zabavni sadržaji** | 1. Uvala Slanica | 2 kom. | **do 31. 12. 2028. g.** |
| 2. Plaža Luke | 2 kom. |
| 3. Uvala Kosirina | 2 kom. |
| 4. Uvala Golubovac - Žut | 2 kom. |
| **Ležaljke** | 1. Uvala Slanica | do 60 kom. | **do 31. 12. 2028. g.** |
| 2. Uvala Podvrške | do 20 kom. |
| 3. Plaža Luke | do 60 kom. |
| 4. Uvala Kosirina | do 20 kom. |
| 5.Uvala Golubovac – Žut | do 20 kom. |
| **Kulturne, komercijalne, zabavne i športske priredbe (obračunska jedinica po m2/dan)** | 1. Uvala Slanica  2. Uvala Čigrađa  3. Uvala Hramina | ///////// | **do 31. 12. 2028.** |
| **Snimanje komercijalnog programa i sadržaja** | 1. Uvala Slanica  2. Uvala Čigrađa  3. Uvala Hramina | ///////// | **do 31. 12. 2028.** |
| **Slikanje i fotografiranje** | 1. Uvala Slanica  2. Uvala Čigrađa  3. Uvala Hramina | ////////// | **do 31. 12. 2028.** |

**Ležaljke i ostala oprema ne smije ometati korištenje plaže kao općeg dobra, nego moraju biti složeni na jednom mjestu te se tek na zahtjev korisnika mogu postaviti na za to predviđeno mjesto na plaži.**

Korisnik dozvole može na jednoj plaži koja čini cjelinu koristiti samo jednu mikrolokaciju.

Maksimalan broj ležaljki koji se daje po jednom korisniku za jednu mikrolokaciju je 30 komada. Općinski načelnik može utvrditi i manji broj ležaljki po jednom korisniku za jednu mikrolokaciju na određenim područjima pomorskog dobra općine.

Priključak na struju i vodu za potrebe obavljanja djelatnosti za koju izdaju dozvole na pomorskom dobru pribavlja korisnik dozvole o svom trošku te snosi trošak potrošnje.

Godišnji iznos naknade za davanje dozvole na pomorskom dobru korisnik je u obavezi uplatiti u skladu s odredbama izdanog Rješenja.

**7. Plan nadzora nad pomorskim dobrom**

Na komunalni red na dijelovima pomorskog dobra u općoj upotrebi i pod redovnim upravljanjem Općine Murter - Kornati, odgovarajuće se primjenjuju propisi o komunalnom redu Općine Murter – Kornati.

Nadzor građenja i provedbe zahvata u prostoru koji nisu građenje, a koji se obavljaju na dijelovima pomorskog dobra u općoj upotrebi i pod redovnim upravljanjem Općine Murter – Kornati, obavljaju komunalni redari Općine Murter- Kornati do prijema i raspoređivanja pomorskih redara, u skladu sa svojim nadležnostima i ovlastima utvrđenim propisima o građevinskoj inspekciji.

Održavanje pomorskog dobra u općoj upotrebi provodi se sanacijom nastalih manjih oštećenja na pomorskom dobru, uređenjem plaža dohranom plažnog materijala na način da se ne mijenja granica kopnenog i morskog dijela pomorskog dobra, čišćenjem i odvozom smeća, postavljanjem posuda za odlaganje smeća na plažama, ograđivanje plaža plutajućim branama, postavljanjem tuševa i sl.

Korisnik dozvole na pomorskom dobru dužan je pridržavati se propisa o komunalnom redu Općine Murter - Kornati i Odluke o redu na pomorskom dobru Općine Murter - Kornati na dijelu pomorskog dobra u općoj upotrebi i pod redovnim upravljanjem Općine Murter- Kornati na kojoj obavlja djelatnost sukladno važećoj dozvoli na pomorskom dobru izdanom od strane općinskog načelnika, a ako je za obavljanje te djelatnosti potrebna suglasnost lučke kapetanije glede sigurnosti plovidbe, tada i u skladu s izdanom suglasnosti nadležne lučke kapetanije temeljem koje mu je dozvola izdana.

Korisnik dozvole na pomorskom dobru dužan je održavati čistim i urednim dio pomorskog dobra u općoj upotrebi na kojem obavlja djelatnost temeljem važeće dozvole, sukladno propisima o komunalnom redu i Odluci o redu na pomorskom dobru.

Na prirodnim i uređenim plažama zabranjeno je prometovanje vozilima, te ometanje korištenja plaže vozilima izuzev servisnih i žurnih službi.

Nadzor nad provedbom ovoga Plana, u dijelu primjene propisa o komunalnom gospodarstvu i građevinskoj inspekciji, do prijema i raspoređivanja pomorskih redara obavljaju komunalni redari sukladno svojim nadležnostima i ovlastima određenim tim propisima.

Ukoliko pomorski redar prilikom obavljanja nadzora iz svoje nadležnosti, utvrdi da je povrijeđen propis iz nadležnosti drugog državnog tijela, dužan je o tome obavijestiti nadležno državno tijelo, a ako je povredom tih propisa počinjen i prekršaj, tada je nadležnom državnom tijelu dužan dostaviti obavijest o počinjenom prekršaju.

**8. Zaključne odredbe**

Postupak davanja dozvole na pomorskom dobru, visina naknade za davanje dozvole na pomorskom dobru i djelatnosti za koje se može dati dozvola propisani su Uredbom o postupku davanja koncesijskog odobrenja na pomorskom dobru („Narodne novine“ broj 36/04 i 63/08, 133/13 i 63/2014).

Dozvole na pomorskom dobru za obavljanje djelatnosti na pomorskom dobru Općine izdaje Općinski načelnik na temelju zaprimljenih ponuda po javnom natječaju. Podnositelj zahtjeva za davanje dozvole može biti svaka pravna ili fizička osoba-vlasnik obrta registrirana za obavljanje djelatnosti za koju traži Dozvola.

Podnositelj zahtjeva dužan je zahtjevu obavezno priložiti:

* Dokaz o registraciji djelatnosti za koju traži davanje dozvole (izvod iz sudskog registra trgovačkog suda, obrtnicu, izvod iz registra udruga ili odobrenje nadležnog tijela za obavljanje djelatnosti).
* Dokaz o vlasništvu sredstava s kojima obavlja djelatnost na pomorskom dobru.
* Dokaz o pravnoj osnovi korištenja sredstva koja nisu u vlasništvu podnositelja zahtjeva.
* Dokaz o sposobnosti brodice/broda za plovidbu (samo u slučajevima kada se koncesijsko odobrenje traži za obavljanje brodicom/brodom).
* Presliku i skicu područja (mikrolokacije) s površinom na koju se odnosi zahtjev.
* Potvrdu jedinstvenog upravnog odjela Općine i komunalnog poduzeća Murtela o nepostojanju dugovanja tražitelja dozvole na pomorskom dobru i navedenu potvrdu za sve povezane fizičke i pravne osobe sa tražiteljem dozvole na pomorskom dobru
* Izjava kojom se daje suglasnost komunalnom redaru Općine za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije, koje se nalaze na lokaciji nakon isteka ili ukidanja dozvole te ukoliko se na mikrolokaciji postavljaju predmeti i stvari koje nisu odobrene koncesijskim odobrenjem.

Dozvola na pomorskom dobru daje se na vremenski rok od 2 (dvije) do 5 (pet) kalendarskih godina. Iznimno, dozvola na pomorskom dobru može se dati na vremenski rok do 20 dana za obavljanje privremene ili prigodne djelatnosti, samo jednom u kalendarskoj godini ( kulturne, komercijalne, sportske priredbe, snimanje komercijalnog programa i sl.) uz mogućnost ograničenja opće upotrebe u smislu ograđivanja i naplate ulaska.

Korisnik dozvole na pomorskom dobru po prestanku obavljanja djelatnosti na pomorskom dobru dužan je ukloniti svu opremu i sredstva s dodijeljene mikrolokacije pomorskog dobra, bez obzira na vrijeme trajanja dozvole.

Iz Plana će se izostaviti mikrolokacije te dozvole na pomorskom dobru neće biti izdane na onim mikrolokacijama na kojima je u tijeku postupak koncesioniranja od strane Županije, ukoliko za vrijeme za koje je donesen ovaj Plan dođe do izvora koncesionara, odnosno ukoliko dođe do zaključenja Ugovora o koncesiji na označenim mikrolokacijama ovog Plana.

Na određenim mikrolokacijama obalnog područja Općine mogu se ostavljati sprave za vježbanje, dječji parkovi, ograđena igrališta, boćališta, komunalna oprema i sl., pod uvjetom da se isto postavlja od strane Općine ili uz pisano odobrenje Općine i ne smije služiti u komercijalne svrhe.

Nakon što Općinski načelnik utvrdi da pojedini zahtjev za dodjelu dozvole na pomorskom dobru sadrži sve potrebno, pristupa se odlučivanju o donošenju Rješenja.

Općinski načelnik razmatrat će prispjele zahtjeve za davanje Dozvole na pomorskom dobru ukoliko je podnositelj zahtjeva uredno podmirio svoje obaveze prema Općini i prema komunalnom poduzeću Murtela obveze iz prethodne godine vezano za postupak izdavanja koncesijskih odobrenja te ukoliko nije gospodarski koristio pomorsko dobro bez pravne osnove i /ili uzrokovao štetu na pomorskom dobru, ukoliko prethodno ne plati naknadu štete zbog stjecanja bez osnove, s tim da visina naknade štete ne može biti manja od naknade za dozvolu na pomorskom dobru koju bi bio dužan platiti korisnik da pomorsko dobro koristi na temelju valjane pravne osnove (akti na temelju djelovanja nadležnih institucija – Carinska uprava, Lučka kapetanija, Državni inspektorat-Građevinska inspekcija, Inspekcija zaštite okoliša i vodopravna inspekcija), Ministarstvo mora, prometa i infrastrukture, komunalno redarstvo i sl.).

Općina je u obavezi provesti javno savjetovanje sa zainteresiranom javnošću u trajanju ne kraćem od 30 (trideset) dana.

Ovaj Plan stupa na snagu dan nakon dana objave u Službenom glasniku Općine Murter - Kornati, a po pribavljenoj suglasnosti Šibensko-kninske županije, Upravnog odjela za zaštitu okoliša, prostorno uređenje i gradnju te komunalne poslove. Grafički dio Plana čini sastavni dio Plana objavljenog u Službenom glasilu Općine Murter - Kornati i isti je objavljen ne web stranici Općine Murter-Kornati www.murter.hr....

Stupanjem na snagu Plan se objavljuje u službenom glasniku Općine Murter-Kornati na mrežnim stranicama i oglasnoj ploči Općine Murter-Kornati.

Općinski načelnik dužan je najkasnije do 1. veljače tekuće godine objaviti javni natječaj za dodjelu dozvola na pomorskom dobru u službenom glasniku, na oglasnoj ploči i na mrežnim stranicama Općine, zahtjevi za dozvolu na pomorskom dobru podnose se na propisanom obrascu.

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_

1. Sukladno članku 5. Uredbe o postupku davanja koncesijskog odobrenja na pomorskom dobru (NN broj 36/04, 63/08, 133/13, 63/14) Plan upravljanja pomorskim dobrom Općine/Grada mora biti usklađen sa županijskim godišnjim Planom upravljanja pomorskim dobrom u pogledu plana koncesioniranja i davanja koncesijskih odobrenja, o čemu nadležno tijelo u županiji daje potvrdu. [↑](#footnote-ref-1)
2. Vremenski rok na koji se dodjeljuje koncesijsko odobrenje. [↑](#footnote-ref-2)
3. Sukladno članku 8. stavak 2. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13, 63/14) Vijeće je po službenoj dužnosti dužno zatražiti suglasnost nadležne lučke kapetanije s naslova sigurnosti plovidbe za obavljanje djelatnosti. [↑](#footnote-ref-3)
4. Vremenski rok na koji se dodjeljuje koncesijsko odobrenje. [↑](#footnote-ref-4)
5. Vremenski rok na koji se dodjeljuje dozvola [↑](#footnote-ref-5)